TRUE ควัก 796.50 ลบ. ซื้อหุ้น “CRAVE” 51% หวังนำเทคโนโลยีต่อยอดบริการ IoT
TRUE ควัก 796.50 ลบ. ซื้อหุ้น "CRAVE" 51% หวังนำเทคโนโลยีต่อยอดบริการ IoT
3 เม.ย. 2562

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า บริษัท ทรู ดิจิตอล แอนด์ มีเดีย แพลตฟอร์ม จำกัด (TDMP) ซึ่งเป็นบริษัทย่อยที่บริษัทฯ ถือหุ้นร้อยละ 100 ได้เข้าลงทุนในบริษัท Crave Interactive Limited (CRAVE) ซึ่งเป็นบริษัทที่ประกอบธุรกิจเทคโนโลยีสำหรับธุรกิจโรงแรมและการบริการ และจัดตั้งขึ้นภายใต้กฎหมายของประเทศสหราชอาณาจักร ในสัดส่วนการถือหุ้นร้อยละ 51 ของหุ้นทั้งหมดใน CRAVE โดยมีมูลค่ารวมของเงินลงทุนไม่เกิน 25 ล้านเหรียญสหรัฐ หรือประมาณ 796.50 ล้านบาท
ทั้งนี้ วัตถุประสงค์ของการลงทุนคือ การใช้ประโยชน์จากเทคโนโลยีของ CRAVE ในการต่อยอดการให้บริการ IoT (Internet of Things) ของกลุ่มบริษัทฯ ซึ่งการเข้าลงทุนในครั้งนี้ ส่งผลให้บริษัทดังต่อไปนี้ กลายเป็นบริษัทย่อยแห่งใหม่ของบริษัทฯ